BLISSลุยธุรกิจใหม่
ผู้ถือหุ้นใหม่ปั้น3งานไอทีลบภาพหุ้นปั่นดึง&#8216;เอิร์ธ&#8217;ต้นแบบกำไรล้างขาดทุน
29 ต.ค. 2565

ผู้ถือหุ้นใหม่ปั้น3งานไอทีลบภาพหุ้นปั่นดึง‘เอิร์ธ’ต้นแบบกำไรล้างขาดทุน
“บลิสเทล” ฟื้น ล้างภาพหุ้นเก็งกำไร ลุยปั้นธุรกิจใหม่ เชื่อปีนี้กำไร กลับเข้าตลาดไตรมาส 3
นายจักรกฤษณ์ ธนวิรุฬห์ รองกรรมการผู้อำนวยการใหญ่ ฝ่ายบริหารและการเงิน บริษัท บลิสเทล (BLISS) เปิดเผยว่า บริษัทได้ดำเนินธุรกิจใหม่ 3 ประเภท ภายใต้นายทุนใหม่ 13 ราย ซึ่งไม่เกี่ยวข้องกับผู้ถือหุ้นเดิมที่ถูกลดทุน และผู้บริหารชุดเดิมได้ลาออกไปหมดแล้ว
สำหรับธุรกิจใหม่ ประกอบด้วย ธุรกิจแรก ติดตั้งระบบเครือข่ายโทรคมนาคม ขยายเครือข่ายการส่งสัญญาณ 3จี ภายในและนอกอาคาร คาดปีนี้ทำรายได้ประมาณ 600 ล้านบาท หรือเป็นรายได้หลักคิดเป็นสัดส่วน 60% ของรายได้รวม
ธุรกิจที่สอง ไอที โซลูชัน ติดตั้งอุปกรณ์และระบบไอทีให้องค์กรรัฐและอุตสาหกรรม จะสร้างรายได้ปีนี้ 300 ล้านบาท คิดเป็นสัดส่วน 30% ของรายได้หลัก และธุรกิจสุดท้าย ซอฟต์แวร์ ดิจิตอล มีเดีย จะสร้างรายได้ปีนี้ 100 ล้านบาท คิดเป็น 10%
นายจักรกฤษณ์ กล่าวว่า ปัจจุบันมีงานแล้ว 75 ล้านบาท อยู่ระหว่างการเจรจาอีก 3 งาน มูลค่า 150 ล้านบาท เป็นงานติดตั้งอุปกรณ์ 3จี ในอาคาร มูลค่างานละ 2030 ล้านบาท จะสรุปสิ้นเดือนนี้และมั่นใจได้งาน คาดทั้งปีมีรายได้ 1,000 ล้านบาท กำไรขั้นต้น 30% ของยอดขาย ซึ่งไตรมาส 2 ผลดำเนินงานเป็นบวก เริ่มมากตั้งแต่ไตรมาส 3 เป็นต้นไป
ทั้งนี้ บริษัทมีเงินสด 140 ล้านบาท ไม่มีหนี้ มีแผนล้างขาดทุนสะสม 210 ล้านบาท และส่วนต่ำมูลค่าหุ้น 1,500 ล้านบาทให้หมดภายใน 2 ปี และหลังจากนั้นปีที่ 3 มีแผนจ่ายเงินปันผลผู้ถือหุ้น โดยใช้บริษัท เอ็นเนอร์ยี่ เอิร์ธ (EARTH) เป็นแม่แบบที่ดีของการเทิร์นอะราวด์
“บลิสเทล ได้ยื่นเรื่องกับตลาดหลักทรัพย์เดือนที่ผ่านมา ขอกลับเข้ามาซื้อขายแล้ว ขณะนี้ตลาดไม่ได้ขอข้อมูลเพิ่มเติม คาดว่าหุ้นจะกลับมาซื้อขายใหม่ภายในไตรมาส 3 นี้ มีสภาพคล่อง (ฟรีโฟลต) ประมาณ 40% ของหุ้นทั้งหมดชำระแล้ว” นายจักรกฤษณ์ กล่าว
นายจักรกฤษณ์ มั่นใจว่าทีมงานใหม่มีความตั้งใจบริหารงาน และผู้ถือหุ้นใหม่เป็นนักลงทุนระยะยาวที่มีความเชื่อมั่นทีมงานและธุรกิจ จึงเชื่อว่าจะไม่ขายหุ้นออกในระยะสั้น 12 ปีนี้ ถึงแม้จะไม่มีระยะเวลาห้ามขายหุ้น (ไซเรนพีเรียด) และยอมรับว่ากลุ่มนักลงทุน 13 ราย มีชื่อซ้ำอยู่ใน EARTH ด้วย ถือเป็นปกติของนักลงทุน
“นักลงทุนไม่ต้องกังวล BLISS ได้ล้างภาพธุรกิจเดิมมือถือ ผู้บริหารชุดใหม่ ผู้ถือหุ้นใหม่ มาทำธุรกิจใหม่วางระบบ 3จี ไอที ซึ่งให้มาร์จิน (กำไรขั้นต้น) 30% ส่วนผู้ถือหุ้นเดิมถูกไดรูตจากการลดทุนหมดแล้ว มั่นใจว่าผู้ถือหุ้นใหม่ 13 ราย เป็นนักลงทุนจริง มีธุรกิจหลากหลาย มีเงินให้ผมและทีมงาน ซึ่งมีความชำนาญด้านไอที เข้ามาบริหารในรูปตัวบุคคล ไม่ใช่บริษัท รูปแบบที่เข้ามาจึงเป็นรูปแบบใหม่ ไม่ใช่เข้าตลาดทางอ้อม หรือเทกโอเวอร์” ผู้บริหาร กล่าว
นายปุณณรัตน์ พุฒิคฤโฆษ รองกรรมการผู้อำนวยการใหญ่ ฝ่ายพัฒนาธุรกิจ BLISS กล่าวว่า ไตรมาส 34 นี้ มีแผนประมูลงานติดตั้งระบบเครือข่ายสัญญาณ 3จี มูลค่า 400 ล้านบาท และประมูลงานพัฒนาซอฟต์แวร์ รวมทั้งโครงการอื่นๆ ของรัฐเพิ่มเติม